**РЕШЕНИЕ № ПВ –118-ПР/2013 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **“Изграждане на ферма за отглеждане и клане на зайци”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Mестоположение:** имот № 73122.18.5, землище с. Трилистник, община Марица

Възложител: К.Консулова.

**Характеристика на инвестиционното предложение /ИП/:**

Инвестиционното предложение предвижда изграждане на ферма за промишлено отглеждане и развъждане на зайци за месо при стриктно спазване на общите и специфични за конкретния животновъден обект зоохигиенни и ветеринарно-санитарни изисквания. Имотът, в който ще се реализира обекта е с площ 4,4 дка, с настоящ НТП- нива, собственост на Възложителя. Торовата маса ще се събира в специално изградено торохранилище с водоплътни стени и под и след угниване ще се използва за наторяване на земеделски земи.

За бъдещия обект ще се използува налична и нова инфраструктура, както следва:

Пътна – чрез съществуващ полски път, западно от имота.

Водоснабдяване – от наличен селски водопровод, съгласно писмо изх. № 824/23.07.2013г. а „ВиК“ ЕООД гр. Пловдив и нов сондаж с монтиран водомерен възел и отредена СОЗ.

Електроснабдяване – от трафопост в съседен имот, съгласно становище изх. № 944/19.08.2013г. на „ЕВН България Електроразпределение“ ЕАД

Заустване на отпадни води – след ЛПСОВ във водоплътна безотточна яма и извозване чрез специализиран транспорт.

Инвестиционното предложение /ИП/ попада в обхвата на т. 1, буква “д“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП попада в границите на защитена зона по смисъла на Закона за биологичното разнообразие /ЗБР/ от мрежата „Натура 2000” - BG 0000289 „Трилистник”, включена в списъка на защитените зони за опазване на природните местообитания и на дивата флора и фауна, приета с решение на министерски съвет № РД-122/02.03.2007г. (ДВ бр.21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

1. **Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Предвижда се изграждане на основна сграда за отглеждане на зайците с площ около 1500кв.м.на 1-2 етажа с височина до 10м. В нея ще се разграничават следните помещения: клетки за отглеждане на зайците; складови помещения за фуражи и помещения за подготовка на храната; помещение за санитарен контрол; хладилно помещение; санитарно- битови помещения за персонала; административна част с представителен магазин**.**  Капацитетът на зайцефермата се предвижда да бъде за около 1500броя майки. В такъв случай се очаква средна годишна производителност между 100000 и 120000 кг /100 и 120 тона/ чисто месо в зависимост от броя на запложданията 7 или 8 пъти през годината. Кланицата ще представлява мобилен контейнер с дължина 20 фута и размери 6000х2400х2450 или 40 фута и размери 12000х2400х2450 с конструкция от галванизирана стомана.

* В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Разглеждания имот попада в границите на защитена зона от мрежата „Натура 2000” - BG 0000289 „Трилистник”. С реализацията на инвестиционното предложение не се очаква увреждане, унищожаване или фрагментация на природни местообитания и местообитания на видовете, предмет на опазване в защитената зона.

* Реализацията на ИП няма вероятност да доведе до намаляване числеността и плътността на популациите на видовете, предмет на опазване в защитената зона и до намаляване на благоприятния им природозащитен статус.
* Предвид извършения анализ на фактическата обстановка в района на инвестиционното предложение, не се очакват значителни кумулативни въздействия върху защитената зона.
* Инвестиционното предложение ще се осъществи извън границите на защитени територии, съгласно Закона за защитените територии.
* С писмо изх. № ОВОС 1210/08.10.2013г. е поискано писмено становище от БД УВ ИБР Пловдив относно относно допустимостта на ИП спрямо режимите, определени в утвърдени планове за управление на речните басейни и планове за управление на риска от наводнения. Към момента на издаване на настоящото решение не е получено така поисканото становище.

**III. Способност за асимилация на екосистемата в естествената околна среда**:

* Естеството на развиваната на площадката дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.
* Не се очаква засягане на качествата и регенеративната способност на природните ресурси в района.
* Не се очаква генериране на емисии и отпадъци в количества, които да окажат значително отрицателно въздействие върху защитената зона.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 5999/15.10.2013 г. РЗИ- Пловдиве определила липсата на здравен риск при реализация на инвестиционното намерение.

 **V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община „Марица“ и кметство с. Трилистник, както и засегнатото население чрез обяви на информационно табло и на интернет страница. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ 23.10. 2013г.**

*Директор на РИОСВ - Пловдив*